A BIZOTTSÁG HATÁROZATA
(2002. december 13.)
a friss hús Közösségbe történő behozatalára feljogosított Falkland-szigeteki létesítmények jegyzékéről
(az értesítés a C(2002) 4988. számú dokumentummal történt
(EGT vonatkozású szöveg)
(2002/987/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1452/2001/EK tanácsi rendelettel[1] módosított, a szarvasmarha-, juh- és kecskefélék, a sertések, a friss hús, valamint a húsipari termékek harmadik országokból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK irányelvre[2] és különösen annak 4. cikke (1) bekezdésére és 18. cikke (1) bekezdésére,
mivel:
(1) A harmadik országbeli létesítmények csak akkor jogosultak a friss hús Közösségbe történő kivitelére, ha megfelelnek a 72/462/EGK irányelvben megállapított általános és különös feltételeknek.
(2) A Közösség által végzett helyszíni ellenőrzés alapján úgy tűnik, hogy a Falkland-szigetek állat-egészségügyi helyzete - különösen a betegség hússal történő terjesztése tekintetében - összevethető a tagállamokéval, valamint hogy a friss hús előállításának ellenőrzése megfelelően működik.
(3) A 72/462/EGK irányelv 4. cikke (3) bekezdésének alkalmazásában a Falkland-szigetek megküldte annak a létesítménynek az adatait, amelyre a friss hús Közösségbe történő kivitelére vonatkozóan engedélyt kér.
(4) A közösségi vizsgálat kimutatta, hogy a létesítmény higiéniai előírásai kielégítőek, ezért az felvehető a 72/462/EGK irányelv 4. cikke (1) bekezdésével összhangban megállapított, a friss hús behozatalára feljogosított létesítmények első jegyzékébe. A friss hús mellékletben feltüntetett létesítményből történő behozatala továbbra is a már megállapított rendelkezések, a Szerződés általános rendelkezései és különösen az egészség védelmére irányuló egyéb közösségi állat-egészségügyi előírások hatálya alá tartozik.
(5) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A mellékletben feltüntetett Falkland-szigeteki létesítményt feljogosítják a friss hús Közösségbe történő kivitelére.
(2) Az e létesítményből származó behozatal továbbra is a közösségi állat-egészségügyi előírások, különösen az egészségvédelemre vonatkozó rendelkezések hatálya alá tartozik.
2. cikk
Ennek a határozatnak a tagállamok a címzettjei.
Kelt Brüsszelben, 2002. december 13-án.